text: রচনা ব্যানার্জী () কলকাতার ভারতীয় বাংলা এবং ওড়িশ্যা চলচ্চিত্রের জনপ্রিয় অভিনেত্রী। এছাড়া তিনি দক্ষিণ ভারতের অনেক চলচ্চিত্রে অভিনয় করেছেন।
  
  রচনার জন্ম ১৯৭৪ সালের ২ অক্টোবর, কলকাতা, পশ্চিম বঙ্গ, ভারত। রচনা প্রসেনজিৎ চট্টোপাধ্যায়ের সাথে ৩৫টি চলচ্চিত্রে অভিনয় করেছেন। তিনি বেশকিছু ওড়িশ্যা চলচ্চিত্রে অভিনয় করেন সিদ্ধার্থ মহাপত্র-এর সঙ্গে। এছাড়া তিনি অমিতাভ বচ্চনের সাথে হিন্দি চলচ্চিত্রে অভিনয় করেছেন। তিনি উপেন্দ্র ও চিরঞ্জীবের সাথে দক্ষিণ ভারতের চলচ্চিত্রে অভিনয় করেছেন। ৯০-এর দশকে ভারতীয় বাংলা চলচ্চিত্রে আসা নায়িকাদের মধ্য তিনি প্রথমসারির নায়িকা হিসাবে খ্যাতি পান।
  
  ব্যক্তিগত জীবন
  রচনা ব্যানার্জী ১৯৯০ সালে মিস ক্যালকাটা  পুরস্কার জেতেন। তিনি অভিনয় শুরু করার আগে অনেক সুন্দরী প্রতিযোগিতা জেতেন। তিনি পিতা-মাতার একমাত্র সন্তান। তার আসল নাম ঝুমঝুম ব্যানার্জী। পরিচালক সুখেন দাস তার প্রথম চলচ্চিত্র দান প্রতিদানে (১৯৯৩) তার নাম রাখেন রচনা। রচনা কটকে সিদ্ধার্থ মহাপত্র-কে বিয়ে করেন। পরে তাদের ছাড়াছাড়ি হয় এবং ওড়িশ্যা চলচ্চিত্র  ছেড়ে দেন। 
  পরে তিনি প্রবাল বসুকে বিয়ে করেন এবং তাদের একমাত্র ছেলে প্রনিল বসু।
  
  অভিনয়ের পাশাপাশি তিনি টেলিভিশনে একটি রিয়েলিটি শো করছেন দিদি নাম্বার ১ নামে জি বাংলা চ্যানেলে।
  
  চলচ্চিত্রের তালিকা
  
  টেলিভিশন 
   দিদি নাম্বার ১ (উপস্থাপনা, সেশন ২, ৪, ৬, ৮)
   তুমি যে আমার (উপস্থাপনা, সেশন ১) প্রসেনজিৎ চট্টোপাধ্যায়ের সাথে।
  
  পুরস্কার 
   কলাকার পুরস্কার
   ভারত নির্মাণ পুরস্কার
   ওড়িশ্যা রাষ্ট্রীয় চলচ্চিত্র পুরস্কার
   পশ্চিমবঙ্গ রাজ্য সরকার প্রদত্ব বিশেষ চলচ্চিত্র পুরস্কার
   টেলি সম্মান পুরস্কার
   ইটিভি বাংলা চলচ্চিত্র পুরস্কার
  
  তথ্যসূত্র
  
  বহিঃসংযোগ
  
  বিষয়শ্রেণী:বাঙালি অভিনেত্রী
  বিষয়শ্রেণী:ওড়িয়া চলচ্চিত্র অভিনেত্রী
  বিষয়শ্রেণী:ভারতীয় অভিনেত্রী
  বিষয়শ্রেণী:চলচ্চিত্র অভিনেত্রী
  বিষয়শ্রেণী:১৯৭৪-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:কলকাতার অভিনেত্রী
title: রচনা ব্যানার্জী